### | | | | --- | --- | | | | | --- | | **Byråd** 17. december 2019 Sagsnr. 710-2019-20836 Dok.nr. 710-2019-258461 Sagsbehandler DPJEAE | | 196.                Socialtilsynets tilsyn med Handicap og Psykiatri 4. kvartal 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Lov om socialtilsyn |

###

**SAGENS INDHOLD**

Byrådet skal i denne sag tage stilling til de tilsyn, som
Socialtilsynet har udført med Boligerne på [adresse] ([adresse]) 29. august 2019,
Favrskov Rusmiddelcenter (FRC) 12. juni 2019 samt Botilbud Handicap Hadsten
(BHH) hhv. 29. april, 2. maj og 3. maj 2019.

Socialtilsynet beslutter før hvert tilsyn, hvorvidt tilbuddet
skal vurderes ud fra samtlige temaer, kriterier og indikatorer eller blot nogle
af disse. Bilaget ”Tilsynsbeskrivelse, Socialtilsynet” beskriver hovedtrækkene
i tilsynsrapportens opbygning og terminologi.

**Tilsyn med [adresse]**

Tilsynet er foretaget i forbindelse med Socialtilsynets
godkendelse af Jagtvejs ansøgning om udvidelse af målgruppen for tilbuddet.
Tilsynet foregik derfor uden et fysisk besøg. Ønsket om at udvide tilbuddets
målgruppe er opstået på baggrund af en specifik borger, som vurderes til at
kunne få gavn af en indsats hos [adresse]. Denne borger er diagnosticeret med
autisme og udviklingshæmning af lettere grad, hvilket er en målgruppe, som
[adresse] ikke i forvejen var godkendt til.

Socialtilsynet har pr. 26. juni 2019 godkendt Jagtvejs
målgruppe til også at omfatte borgere med autismespektrumforstyrrelser og
udviklingshæmning af lettere grad.

Konklusionerne fra tilsynet med [adresse] er positive.
Socialtilsynet har ikke fundet anledning til at komme med anbefalinger eller
udviklingspunkter. Tilbuddet er blevet regodkendt.

Ved tilsynet med [adresse] har Socialtilsynet valgt at
fokusere på temaerne:

·
Målgruppe, metoder og resultater (kriterium 3 og indikator 3a).

·
Organisation og ledelse (kriterium 8 og 9, indikator 8a, [adresse] og
9a).

·
Kompetencer (kriterium 10 og indikator 10a).

I forhold til ”Målgruppe, metoder og resultater” og
”Kompetencer” vurderer Socialtilsynet, at [adresse] vil kunne opfylde både
kriterier og indikatorer efter at have udvidet sin målgruppe. Det vurderer
Socialtilsynet ud fra, at tilbuddets ledelse har lavet en konkret
kompetenceudviklingsplan. Tilbuddet vil iværksætte konkrete tiltag og
kompetenceudvikling af medarbejdere for at tilføre viden om
autismespektrumforstyrrelser og udviklingshæmning i lettere grad.

**Tilsyn med [adresse] (FRC)**

Konklusionerne fra tilsynet med FRC er positive.
Socialtilsynet har ikke fundet anledning til at komme med anbefalinger eller
udviklingspunkter. Tilbuddet er blevet regodkendt.

Ved tilsynet med FRC har Socialtilsynet valgt at fokusere på
temaerne:

·
Målgruppe, metoder og resultater (kriterium 3 og indikator 3a, 3b
og 3d).

·
Sundhed og trivsel (kriterium 5 og indikator 5a).

·
Organisation og ledelse (kriterium 8 og 9, indikator 8a-8b og
9a-9c).

I forhold til ”Organisation og ledelse” vurderer
Socialtilsynet, at den konstituerede afdelingsleder har relevante kompetencer
til at lede tilbuddet. Herudover vurderer Socialtilsynet, at den daglige drift
varetages af en kompetent og ansvarsbevidst medarbejdergruppe, der bruger
hinanden på tværs til kollegial supervision og sparring.

**Tilsyn med Botilbud Handicap Hadsten (BHH)**

Konklusionerne fra tilsynet med BHH på [adresse] i Hadsten
er positive. Socialtilsynet har fundet anledning til at komme med ét enkelt
udviklingspunkt under temaet ”Sundhed og trivsel”. Tilsynet anbefaler, at
tilbuddet har fokus på, at alle episoder med vold og trusler løbende
registreres i de anvendte registreringsskemaer. Tilbuddet er blevet regodkendt.

Ved tilsynet med BHH har Socialtilsynet valgt at fokusere på
temaerne:

·
Målgruppe, metoder og resultater (kriterium 3 og indikator 3b og
3d).

·
Sundhed og trivsel (kriterium 4-7 og indikator 4a-7a).

·
Organisation og ledelse (kriterium 8 og 9, indikator 8a-8b og
9a-9c).

I forhold til ”Sundhed og trivsel” vurderer Socialtilsynet,
udover nævnte udviklingspunkt, at BHH søger at skabe en tryg stemning for
beboerne gennem en respektfuld og anerkendende tilgang, og at magtanvendelse,
vold og overgreb forebygges gennem en konfliktnedtrappende tilgang.

**VURDERING**

Social og Sundhed vurderer, at Socialtilsynets tilsyn med
[adresse], [adresse] og Botilbud Handicap Hadsten viser, at de tre
tilbud er velfungerende og veldrevne.

Hvad angår Socialtilsynets angivne udviklingspunkt for BHH,
har tilbuddet en fast procedure for løbende registrering af vold og trusler.
Social og Sundhed vurderer, at Socialtilsynets anbefaling imødekommes ved, at
tilbuddets ledelse følger op på proceduren sammen med medarbejderne.

Handicaprådet har i sit
høringssvar ingen bemærkninger til tilsynsrapporten vedrørende [adresse]
Rusmiddelcenter.

I forhold til tilsynsrapporten
for Boligerne på [adresse] henleder Handicaprådet opmærksomheden på, at det er
vigtigt, at tilbuddets medarbejdere får tilført de fornødne kompetencer i
forhold til den udvidede målgruppe. Til dette bemærker Social og Sundhed, at tilbuddets
ledelse på baggrund af målgruppeudvidelsen har lavet en konkret plan for
kompetenceudvikling.

I høringssvaret vedrørende
tilsynsrapporten for Botilbud Handicap Hadsten bemærker Handicaprådet, at der i
afdeling 28A 1. sal er en borger, der ofte er udadreagerende, og at seks
beboere i den forbindelse har haft dårlige oplevelser i deres dagligdag. Rådet
sammenholder dette med, at Socialtilsynet tidligere i 2019 konstaterede en
lignende problematik på Botilbud Handicap Hinnerup. På den baggrund er Handicaprådet
bekymret for, om der visiteres for bredt til botilbuddene på
voksenhandicaprådet.

Til dette kan Social og Sundhed oplyse, at der på
voksenhandicapområdet altid vil være risiko for, at nogle borgere i korte eller
længere perioder giver udtryk for frustration fx ved at være udadreagerende
både fysisk og verbalt. Ledere og medarbejdere arbejder løbende med både
forebyggelse af denne adfærd og håndteringen af den, når den sker. På
botilbuddene tages det løbende op til overvejelse, om borgere med en
udadreagerende adfærd er i det rette tilbud, og der afsøges muligheder for at
støtte borgeren yderligere og på andre måder. Ligeledes er der altid fokus på
at skærme øvrige borgere fra adfærden så vidt muligt.

I specialiserede botilbud for voksne med svær udviklingshæmning
vil denne adfærd i perioder være en del af hverdagen. Det er ikke indtrykket,
at adfærden er blevet hverken hyppigere eller voldsommere igennem de senere år.
På den baggrund vurderer Social og Sundhed, at der ikke er tale om en for bred
visitering til botilbuddene på voksenhandicapområdet.

**ØKONOMI**

Ingen direkte økonomiske
konsekvenser.

**INDDRAGELSE**

Tilsynsrapporterne og notatet ”Opfølgning på tilsynsbesøg
Socialtilsyn Midt” har været i høring hos Handicaprådet.

**INDSTILLING**

Direktøren for Social og Sundhed indstiller til Byrådet:

1.
At tilsynsrapporterne fra
Socialtilsynet for Boligerne på [adresse] og [adresse] tages til
efterretning.

2.
At indsatserne i notatet ”Opfølgning på tilsynsbesøg Socialtilsyn Midt”
godkendes.

**BESLUTNING**

***Social- og Sundhedsudvalget, 3. december 2019:***

Fraværende:Ingen

Indstilles godkendt.

***Økonomiudvalget, 10. december 2019:***

Fraværende:Osvald Klausen

Indstilles godkendt.

**Bilag**

|  |  |
| --- | --- |
| Tilsynsrapport Boligerne Jagtvej | 710-2019-185633 |
| Tilsynsrapport [adresse] | 710-2019-185818 |
| Tilsynsrapport Botilbud Handicap Hadsten | 710-2019-190778 |
| Opfølgning på tilsynsbesøg [adresse] 710-2019-185869 |
| Tilsynsbeskrivelse, Socialtilsynet | 710-2019-185867 |
| Handicaprådets høringssvar - Boligerne på [adresse] | 710-2019-239742 |
| Handicaprådets høringssvar - Favrskov Rusmiddelcenter | 710-2019-239744 |
| Handicaprådets høringssvar - Botilbud Handicap Hadsten | 710-2019-239745 |